שני פוקר

שני פוקר (נולדה ב-ד' בטבת ה'תשנ"ג, 28 בדצמבר 1992) היא משוררת, עורכת ספרותית ומבקרת ספרות ישראלית.

 קורות חיים 
פוקר נולדה וגדלה ברמת גן. את השכלתה האקדמית רכשה בחוג לספרות של אוניברסיטת תל אביב, שם השלימה עד כה שני תארים. במסגרת לימודי תואר המוסמך, חיברה עבודת גמר בנושא "הפיוט כמצע ליצירה עממית: עיבודי מעתיקים לפיוטים של שלמה אבן גבירול" בהנחיית אריאל זינדר. כיום, שוקדת פוקר בחוג זה על תואר שלישי.

שיריה התפרסמו לראשונה בשנת 2018 בכתב העת "המוסך", וזמן קצר לאחר מכן גם בכתבי העת "הבה להבא" ו"הו!". מאז, מתפרסמים שיריה בקביעות בבמות שונות, לרבות כתבי עת, עיתונים ואנתולוגיות שירה. במקביל, סיפורים פרי עטה של פוקר התפרסמו לאורך השנים בין השאר בכתבי עת כמו "מעבורת" ו"גרנטה", ובאתר "ynet". נוסף לפרסומים אלה, פוקר כותבת בקביעות רשימות ספרות בעיתון הארץ וחברה במערכת כתב העת "הבה להבא" בעריכת עודד כרמלי.

בשנת 2019 יצא ספר שיריה הראשון "מחצית חביוני" ובשנת 2024 יצא ספר שיריה השני, "התמנון השבע". שני הספרים נערכו על ידי כרמלי ופורסמו בהוצאת "הבה לאור". עם פרסומם, זכו השניים לביקורות נלהבות ומשבחות מצד מבקרי ספרות והובילו לזכייתה בפרס ע"ש גד יעקבי מטעם אוניברסיטת תל אביב ובפרס רמי דיצני לשירה מטעם עמותת הליקון.

נוסף לעשייתה כמשוררת ומבקרת ספרות, פוקר משמשת גם כעורכת ספרותית. בשנת 2021 ערכה ביחד עם עודד כרמלי את פרויקט כינוס כל המחזות של יונה וולך, שהותקנו לספר "אנדרטה של צרעת: יונה וולך - כל המחזות", שיצא בהוצאת "הבה לאור". השניים המשיכו לערוך אנתולוגיה נוספת המוקדשת ליצירתה של וולך ופרסמו בשנת 2023 את הספר "השירים שמחוץ לספרים: יונה וולך", אשר מאגד, לדבריהם, "את כל השירים של יונה וולך שלא נכללו בספריה 'התקניים'. לצד שירים שלא ראו אור מעולם ונחשפים [...] לראשונה, רבים מהשירים בספר הם שירים שוולך עצמה פרסמה בחייה – ונדחו מספריה בשל היותם פרועים, בלתי ממושמעים וניסיוניים."

בשנת 2022 מצאה פוקר שירים גנוזים של המשורר דן פגיס בארכיונו שבמכון גנזים. השירים התפרסמו במוסף תרבות וספרות של עיתון הארץ ובגיליון 18 של כתב העת "הבה להבא". בשנת 2025 ערכה ראיון עם המשוררת סיגלית דוידוביץ במסגרת גיליון 23 של כתב העת "הבה להבא", שהוקדש למשוררים "נשכחים". כחלק מראיון זה, פורסמו ארבעה שירים חדשים של דוידוביץ שנכתבו במהלך שלושים השנים שבהן דוידוביץ לא פרסמה שירה.

 ספריה 
 כתיבה 

 מחצית חביוני, קובץ שירה, הבה לאור, 2019.
 התמנון השבע, הבה לאור, 2024.

 עריכה 

 אנדרטה של צרעת: יונה וולך - כל המחזות, הבה לאור, 2019.
 השירים שמחוץ לספרים: יונה וולך, הבה לאור והספריה החדשה, 2023.

 קישורים חיצוניים 

רשימות של שני פוקר ב"הארץ"


 מחצית חביוני באתר ההוצאה הבה לאור
שלומי חתוכה, "אני רוצה שבתוך השיר תנשב אנרגיה של קהל", ריאיון בתוכנית "ברית מילה", כאן תרבות
 מיה סלע ויובל אביבי, "מורה לחיים", ריאיון בתוכנית "מה שכרוך", כאן תרבות
ענת שרון בלייס, "חגיגת ספרי ביכורים", ריאיון בתוכנית "אחת + 5", כאן תרבות
 על יצירתה 

 על "מחצית חביוני" לשני פוקר, אלי הירש, פורסם בתאריך 3 בינואר 2020 במדור הספרות של ידיעות אחרונות, מוסף 7 לילות.

 קול קורא, "זוכרת את הפרספקטיבה: שיחה עם המשוררת והיוצרת שני פוקר", 4 בספטמבר 2020





ממאמריה:
 "איך לכתוב על הפוליטי?", באתר "מעלה", יוני 2023 על “וידויים של מבקר ספרות" מאת ג'ורג' אורוול
 שני פוקר, על 'שעת השקרנים' מאת יערה שחורי, באתר "מעלה", יוני 2022.
 מתן תוקף ליומיום - על יצירתה של מריה סטפנובה, שלשום היום, 2021, ברוח הנושא "שאלת הזמן הזה: מחשבה בזמן אסון" באתר "הזמן הזה", מכון ון ליר

 משיריה 



 הערות שוליים 

קטגוריה:ויקיפדיה: ערכים של משתמשים חדשים
קטגוריה:משוררות ישראליות
קטגוריה:משוררים ישראלים
קטגוריה:עורכות ספרותיות ישראליות
קטגוריה:עורכים ספרותיים ישראלים
קטגוריה:מבקרי ספרות ישראלים
קטגוריה:מבקרות ספרות ישראליות
קטגוריה:משוררות כותבות עברית
קטגוריה:משוררים כותבי עברית
קטגוריה:ישראליות שנולדו ב-1992
קטגוריה:ישראלים שנולדו ב-1992